
注讬专讜讘讬谉 讻讙 注"讗 - 驻讬专讜砖 砖讟讬讬谞讝诇抓

讗 讙诪专讗 讗诪专 专讘 讬讜住祝 讗诪专 专讘 讬讛讜讚讛 讗诪专 砖诪讜讗诇: 讛诇讻讛 讻专' 讬讛讜讚讛 讘谉 讘讘讗. 讜讗诪专 专讘 讬讜住祝 讗诪专 专讘 讬讛讜讚讛 讗诪专 砖诪讜讗诇: 诇讗 讛讜转专讜 驻住讬 讘讬专讗讜转 讜转拽谞转诐 讗诇讗 诇讘讗专 诪讬诐 讞讬讬诐 讘诇讘讚.


讜诪注讬专讬诐: 讜爪专讬讻讗 [讜爪专讬讱] 诇讛砖诪讬注谞讜 砖转讬 讛诇讻讜转 讗诇讛 讗祝 砖诇讻讗讜专讛 转讜讻谞谉 讝讛讛. 砖讻谉 讗讬 讗砖诪注讬谞谉 [讗讬诇讜 讛讬讛 诪砖诪讬注 诇谞讜] 专拽 讛诇讻讛 讻专' 讬讛讜讚讛 讘谉 讘讘讗 讘诪砖谞转谞讜 砖讗诪专 砖讗讬谉 注讜砖讬诐 驻住讬诐 讗诇讗 诇讘讗专 讘诇讘讚, 讛讜讛 讗诪讬谞讗 [讛讬讬转讬 讗讜诪专] 砖诇 专讘讬诐, 讜讗驻讬诇讜 讗讬谞诐 诪讬诐 讞讬讬诐 讗诇讗 讗祝 诪讻讜谞住讬谉,


讜讛讗讬 讚拽转谞讬 [讜讝讜 砖砖谞讬谞讜] 讘讗专 讛专讘讬诐 鈥� 诇讗驻讜拽讬 [诇讛讜爪讬讗] 诪讚讘专讬 专' 注拽讬讘讗, 讗讘诇 讗讬谉 诇讚讬讬拽 讘诪诇讛 讘讗专 砖讛讜讗 讚讜讜拽讗 诪讬诐 讞讬讬诐, 讗诇讗 讛讻讜讜谞讛 讙诐 诇讘讜专 砖诪讬诪讬讜 谞拽讜讜讬诐 讜讗讬谞诐 谞讜讘注讬诐. 注诇 讻谉 拽讗 诪砖诪注 诇谉 [诪砖诪讬注 诇谞讜] 砖诇讗 讛讜转专讜 驻住讬 讘讬专讗讜转 讗诇讗 诇讘讗专 诪讬诐 讞讬讬诐 谞讜讘注讬诐.


讜诇讛讬驻讱, 讗讬 讗砖诪注讬谞谉 [讜讗讬诇讜 讛讬讛 诪砖诪讬注 诇谞讜] 砖注讜砖讬诐 驻住讬诐 专拽 诇讘讗专 诪讬诐 讞讬讬诐 讛讜讛 讗诪讬谞讗 [讛讬讬转讬 讗讜诪专]: 诇讗 砖谞讗 [砖讜谞讛] 砖诇 专讘讬诐 讜诇讗 砖谞讗 [砖讜谞讛] 砖诇 讬讞讬讚, 注诇 讻谉 拽讗 诪砖诪注 诇谉 [诪砖诪讬注 诇谞讜] 砖诪讜讗诇: 讛诇讻讛 讻专' 讬讛讜讚讛 讘谉 讘讘讗, 诪砖诪注 鈥� 讘讗专 讛专讘讬诐 讜诇讗 砖诇 讬讞讬讚.


讘 诪砖谞讛 讜注讜讚 讗诪专 专' 讬讛讜讚讛 讘谉 讘讘讗: 讛讙讬谞讛 讜讛拽专驻祝 (讞爪专 诪讙讜讚专转) 砖讛谉 砖讘注讬诐 讗诪讛 讜砖讬专讬讬诐 (讜注讜讚 诪砖讛讜 讻讗砖专 讬讘讜讗专 诇讛诇谉), 注诇 砖讘注讬诐 讗诪讛 讜砖讬专讬讬诐, 讛诪讜拽驻讜转 讙讚专 讙讘讜讛 注砖专讛 讟驻讞讬诐 鈥� 诪讟诇讟诇讬谉 讘转讜讻讛 砖讛专讬讛讬 专砖讜转 讬讞讬讚 讙诪讜专讛, 讜讘诇讘讚 砖讬讛讗 讘讛 砖讜诪讬专讛 (住讜讻转 砖讜诪专讬诐) 讗讜 讘讬转 讚讬专讛 讗讜 砖转讛讗 讞爪专 讗讜 讙讬谞讛, 讗讜 拽专驻祝 讝讛, 住诪讜讻讛 诇注讬专 讜诪讞诪转 住诪讬讻讜转讛 讚注转讜 诇讛砖转诪砖 讘讛 讜谞讞砖讘转 讻讞爪专 砖讘注讬专.


专' 讬讛讜讚讛 讗讜诪专: 讗讬谉 爪讜专讱 讘转谞讗讬 讝讛 讚讜拽讗 讗诇讗 讗驻讬诇讜 讗讬谉 讘讛 讘讗讜转讛 讙讬谞讛 讗诇讗 讘讜专 讜砖讬讞 (讘讜专 砖驻转讞讜 诪讗专讱) 讜诪注专讛 (讘讜专 诪拽讜专讛 砖讬砖 讘讜 诪讬诐) 诪讟诇讟诇讬谉 讘转讜讻讛, 砖诪砖讜诐 诪拽讜讛 讛诪讬诐 砖讘转讜讻讛 讛专讬讛讬 讻讘讬转 讚讬专讛. 专' 注拽讬讘讗 讗讜诪专: 讗驻讬诇讜 讗讬谉 讘讛 讗讞转 诪讻诇 讗诇讜 鈥� 诪讟诇讟诇讬谉 讘转讜讻讛, 讜讘诇讘讚 砖讬讛讗 讘讛 砖讘注讬诐 讗诪讛 讜砖讬专讬讬诐 注诇 砖讘注讬诐 讗诪讛 讜砖讬专讬讬诐.


专' 讗诇讬注讝专 讗讜诪专: 讗诐 讛讬转讛 讗专讻讛 讬转专 注诇 专讞讘讛, 讗驻讬诇讜 讗诪讛 讗讞转 讗讬谉 诪讟诇讟诇讬谉 讘转讜讻讛, 讜讗祝 注诇 驻讬 砖讗讬谉 砖讟讞讛 注讜诇讛 注诇 讘讬转 住讗转讬讬诐, 砖诇讗 讛讜转专 讟诇讟讜诇 讘讞爪专 砖讗讬谞讛 注砖讜讬讛 诇讚讬专讛 讗诇讗 讗诐 讻谉 讛讬转讛 专讘讜注讛, 砖讗讜专讻讛 讻专讜讞讘讛. 专' 讬讜住讬 讗讜诪专: 讗驻讬诇讜 讗专讻讛 驻讬 砖谞讬诐 讘专讞讘讛 鈥� 诪讟诇讟诇讬谉 讘转讜讻讛, 讜讗讬谉 诇讛拽驻讬讚 注诇 讛专讬讘讜注.


讗诪专 专' 讗诇注讗讬: 砖诪注转讬 诪专' 讗诇注讝专, 讜讗驻讬诇讜 讙讬谞讛 讝讜 讛讬讗 讙讚讜诇讛 讻讘讬转 讻讜专, 讻诇讜诪专: 驻讬 砖诇讜砖讬诐 讬讜转专 诪讛诪讬讚讜转 砖讛讜讝讻专讜 拽讜讚诐 诇讻谉.


讜讗讙讘 讻讱 讛讝讻讬专: 讜讻谉 砖诪注转讬 诪诪谞讜 讛诇讻讛 讗讞专转. 讗谞砖讬 讞爪专 砖砖讻讞 讗讞讚 诪讛谉 讜诇讗 注讬专讘, 讜讗讬诇讜 砖讗专 讗谞砖讬 讛讞爪专 注讬专讘讜 注讬专讜讘 讞爪专讜转 鈥� 讗住讜专 诪诇讛讻谞讬住 讜诇讛讜爪讬讗 诪谉 讛讘讬转 诇讞爪专 诇讜 鈥�/b> 诇讝讛 砖砖讻讞 诇注专讘, 讗讘诇 诇讛诐 诪讜转专 诇讛讻谞讬住 讞驻爪讬诐 诪谉 讛讞爪专 诇讘讬转讜. 讜讗讬谉 讗谞讜 讗讜诪专讬诐 砖讘砖诇 讛讚讬讬专 砖诇讗 注讬专讘 讘讟诇讛 转讜专转 注讬专讜讘 诪讻诇 讛讞爪专 讻讜诇讛.


讜讻谉 砖诪注转讬 诪诪谞讜 注讜讚 讛诇讻讛: 砖讬讜爪讗讬谉 讘注专拽讘诇讬谉 (诪讬谉 讬专拽 诪专) 诪砖讜诐 诪专讜专 讘驻住讞. 讜讘讻诇 砖诇讜砖转 讛诇讻讜转 讗诇讜 讞讝专转讬 注诇 讻诇 转诇诪讬讚讬讜 砖诇 专' 讗诇注讝专 讜讘讬拽砖转讬 诇讬 讞讘专 砖讙诐 讛讜讗 砖诪注 讚讘专讬诐 讗诇讜 诪驻讬讜 讜诇讗 诪爪讗转讬.


讙 讙诪专讗 诪转讞讬诇讛 诪讘专专讬诐 讗转 诇砖讜谞讛 砖诇 诪砖谞讛 讝讜: 诪讗讬 [诪讛讬] 诇砖讜谞讜 讛诪讬讜讞讚转 砖诇 讛转谞讗 讚拽转谞讬 [砖讛转讞讬诇 砖讜谞讛] 诪砖谞讛 讝讜 讘"讜注讜讚 讗诪专 专' 讬讛讜讚讛 讘谉 讘讘讗" 砖诪砖诪注讛 讛诪砖讱 诇砖讬讟转讜 讘诪砖谞讛 讛拽讜讚诪转.


讗讬诇讬诪讗 [讗诐 转讗诪专] 诪砖讜诐 讚转谞讗 诇讬讛 讞讚讗 诇讞讜诪专讗 讜拽转谞讬 讗讞专讬转讬 [砖砖谞讛 诇讜 讛诇讻讛 讗讞转 诇讞讜诪专讛 讘注谞讬谉 驻住讬 讘讗专 讜砖谞讛 讗讞专转], 诪砖讜诐 讛讻讬 [讻讱] 拽转谞讬 [砖谞讛] 诪诇转 "讜注讜讚" 鈥� 讜讛讗 [讜讛专讬] 专' 讬讛讜讚讛 讘专 讗诇注讗讬 讘诪砖谞转谞讜, 讚转谞讗 诇讬讛 讞讚讗 诇讞讜诪专讗 讜拽转谞讬 讗讞专讬转讬, 讜诇讗 拽转谞讬 [砖砖谞讛 砖讬讟讛 讗讞转 诇讞讜诪专讛 讜砖谞讛 讗讞专转, 讜讗讬谞讜 砖讜谞讛] "讜注讜讚 讗诪专 专' 讬讛讜讚讛"!


讜诪砖讬讘讬诐: 讬砖 诇讛讘讚讬诇 讘讬谉 讛讚讘专讬诐: 讛转诐 讗驻住拽讜讛 专讘谞谉 [砖诐 讛驻住讬拽讜讛讜 讞讻诪讬诐] 讘讬谉 讚讘专 讜讚讘专 讻讚讬 诇讞诇讜拽 注诇讬讜, 讜诪砖讜诐 讻讱 讗讬谉 诇讜诪专 "讜注讜讚 讗诪专 专' 讬讛讜讚讛". 讛讻讗 诇讗 讗驻住拽讜讛 专讘谞谉 [讻讗谉 诇讗 讛驻住讬拽讜讛讜 讞讻诪讬诐] 砖讚讘专讬讜 砖诇 专' 讬讛讜讚讛 讘谉 讘讘讗 住诪讜讻讬诐 讝讛 诇讝讛.


讜诪拽砖讬诐: 讜讻诇 讛讬讻讗 讚讗驻住拽讜讛 专讘谞谉 诇讗 拽转谞讬 [讜讻讬 讘讻诇 诪拽讜诐 砖讛驻住讬拽讜讛讜 讞讻诪讬诐 讛讞讜诇拽讬诐 注诇讬讜 讗讬谞讜 砖讜谞讛] "讜注讜讚"? 讜讛讗 [讜讛专讬] 专' 讗诇讬注讝专 讘诪砖谞讛 讘诪住讻转 住讜讻讛 (讻讝, 讗) 讚讗驻住拽讜讛 专讘谞谉 [砖讛驻住讬拽讜讛讜 讞讻诪讬诐], 讜讘讻诇 讝讗转 拽转谞讬 [砖谞讛] "讜注讜讚"!?


讜诪砖讬讘讬诐: 讗讬谞讜 讚讜诪讛; 讛转诐 讘诪讬诇转讬讛 讛讜讗 讚讗驻住拽讜讛 [砖诐 讘注谞讬谞讜 讛讜讗 砖讛驻住讬拽讜讛讜] 砖谞讞诇拽讜 讘驻专讟 讜讘讗讜转讜 谞讜砖讗 注爪诪讜. 讛讻讗 讘诪讬诇转讗 讗讞专讬转讬 讗驻住拽讜讛 [讻讗谉 讘讚讘专 讗讞专 讛驻住讬拽讜讛讜] 讜诪砖讜诐 讻讱 讻讘专 谞砖讻讞 注谞讬谉 专讗砖讜谉 讜讗讬谉 讝讛 诪住讙谞讜谉 讛诪砖谞讛 诇爪专祝 讚讘专讬诐 讻讗砖专 讛拽砖专 讛专爪讜祝 讘讬谞讬讛诐 讻讘专 谞讜转拽.


诪讘讬讗讬诐 诪谉 讛诪砖谞讛 讗转 讚讘专讬 专' 注拽讬讘讗 讛讗讜诪专, 砖讗驻讬诇讜 讗诐 讗讬谉 讘讛 讘讞爪专 讗讞讚 诪讻诇 讗诇讜 讛转谞讗讬诐 砖讗诪专讜 讘讛 讞讻诪讬诐 讗讞专讬诐 诪讟诇讟诇讬谉 讘转讜讻讛, 讜讘诇讘讚 砖讬讛讬讜 讘讛 砖讘注讬诐 讗诪讛 讜砖讬专讬讬诐 注诇 砖讘注讬诐 讗诪讛 讜砖讬专讬讬诐.

